Verkéierswarnschëld

E Verkéierswarnschëld ass eng vertikal Signalisatioun am Stroosseverkéier, fir op Geforen, Schantercher oder aner méiglech Geforepunkten opmierksam ze maachen.

An Europa, bal iwwerall an Afrika an am groussen Deel vun Asien sinn et bal ëmmer Dräiecke mat der Spëtzt no uewen, mat engem roude Bord a bannendran engem Piktogramm op wäissem (heiansdo gielem) Fong. Déi heefegst aner Form, déi virun allem um amerikanesche Kontinent virkënnt, ass e giele Quadrat, deen op der Spëtzt steet. D'Kaart hei niewendru weist déi geographesch Verdeelung vun de Varianten.

Zu Lëtzebuerg
Am Texte coordonné vum Lëtzebuerger Code de la Route, deen an engem Arrêté grand-ducal vum 23. November 1955Artikel 107 –  I. Signaux d'avertissement et de danger aus dem Arrêté grand-ducal du 23 novembre 1955 portant règlement de la circulation sur toutes les voies publiques mat Ännerungen duerno, op Legilux - dem Droitsportal vun der Lëtzebuerger Regierung; fir d'lescht gekuckt den 1. Abrëll 2018. an duerno e puermol geännert gouf, sinn d'Warnschëlter am Kapitel V Voie publique, an der Sektioun IV De la signalisation routière ënner der Rubrik I. SIGNAUX D'AVERTISSEMENT DE DANGER beschriwwen.

 Lëscht vun de Verkéierswarnschëlter 
Bedeitung Bezeechnung(en) Bemierkung1Geféierlech Kéier oder geféierlech KéierenSchëld A, 1a - Schëld A, 1b 2Geféierlech PenteSchëld A, 23Staark SteigungSchëld A, 34Schmuel StroossSchëld A, 4a - Schëld A, 4bfréiert Schëld: Beweeglech BréckSchëld A, 5Dëst Schëld gëtt et zanter 2012 net méi am Lëtzebuerger Code de la route5Quai oder Uwänner vun engem FlossSchëld A, 66Onreegelméissege ProfilSchëld A, 7a - Schëld A, 7b - Schëld A, 7c7Glëtscheg FuerbunnSchëld A, 88Projektioune vu WakenSchëld A, 99SteeschlagSchëld A, 1010FoussgängeriwwergankSchëld A, 11a11Iwwergank fir Foussgänger a VëlosfuererSchëld A, 11b12Debouché vu Foussgänger a VëlosfuererSchëld A, 12 - Schëld A, 12a - Schëld A, 12b12bisDebouché vu ReiderSchëld A, 12c13KannerSchëld A, 1314Passage vun DéierenSchëld A, 14 - Schëld A, 14a15SchantjenSchëld A, 1516VerkéiersluuchtSchëld A, 16a17Reduzéiert SiichtSchëld A, 17fréiert Schëld: FluchhafenSchëld A, 17Dëst Schëld gëtt et zanter 2012 net méi am Lëtzebuerger Code de la route18SäitewandSchëld A, 18 19Verkéier an zwou RichtungenSchëld A, 1920StauSchëld A, 20a21Fuerbunn blockéiertSchëld A, 20b22Aner Geforen Schëld A, 2123Kräizung mat enger oder méi Stroossen ouni VirfaartSchëld A, 22a - Schëld A, 22b - Schëld A, 22c24Kräizung mat RietsvirfaartSchëld A, 2325Rond-pointSchëld A, 2426Gleisiwwergank mat BarriärenSchëld A, 2527Gleisiwwergank ouni BarriärenSchëld A, 2628Distanzschëlter bis bei de GleisiwwergankSchëld A, 27a - Schëld A, 27b - Schëld A, 27c29TramsgleisSchëld A, 2830Virwarnung fir eng BushaltSchëld A, 29

 Technesch Donnéeën 
D'Verkéierswarnschëlter sinn Dräiecke, mat enger Spëtzt no uewen. De Bord vum Dräieck ass rout, den Hannergrond ass wäiss an d'Symboler oder d'Opschrëfte si schwaarz. Op de variabele Verkéiersschëlter kënnen d'Symboler oder d'Opschrëfte hell op däischterem Hannergrond sinn, absënns wann et technesch néideg ass oder fir datt ee se besser liese kann.

An den Uertschaften muss d'Säitelängt vun de Verkéierswarnschëlter op d'mannst 600 mm laang sinn, baussent den Uertschaften op d'mannst 900 mm an op den Autobunnen op d'mannst 1.250 mm.

 Opstelle vun de Schëlter 
Gemenkerhand ginn d'Schëlter op der rietser Säit an der Fuerrichtung a baussent der Fuerbunn opgeriicht. Am Kader vun enger Schantje kënne verschidde Schëlter op der Fuerbunn selwer opgestallt ginn.

D'Verkéierswarnschëlter ginn am Allgemenge baussent den Uertschafte vun der Bauverwaltung a bannent den Uertschafte vun der jeeweileger Gemengeverwaltung opgestallt. Am Kader vun engem Schantjen, ass deen, deen de Schantjen organiséiert, responsabel fir d'Verkéierswarnschëlter opzestellen.

 Kuckt och 

 Verkéiersschëlter aus dem lëtzebuergesche Code de la Route

 Um Spaweck 

Kategorie:Verkéiersschëlter
Kategorie:Warnschëlter
Kategorie:Warnschëlter (Verkéier)